Hildi er einkar lagið að fjalla um erfiðar tilfinningar á hispurslausan hátt og það sem helst líknar mannssálinni . „ Hér má finna margar lífsins lexíur … Hildur Eir er bráðsnjall penni og ferst vel að koma hugrenningum sínum á blað , húmorinn er aldrei langt undan og henni tekst einhvern veginn að taka sjálfa sig ærlega í gegn og á sama tíma umvefja sjálfa sig væntumþykju … þetta er bók fyrir alla sem langar til að vera aðeins betri við sjálfa sig og aðra . Svo er hún einfaldlega stórskemmtileg og ferlega fyndin … “ Anna Lilja Þórisdóttir / Morgunblaðið ( um Hugrekki – saga af kvíða ) „ Frásögnin er persónuleg en hefur jafnframt almenna skírskotun sem margir geta eflaust tengt við eigin reynsluheim … Styrkur bókarinnar felst ekki síst í að Hildur Eir ræðir opinskátt um þessi tabú og og beitir húmor þótt hún fjalli um alvarleg málefni … Saga hennar sýnir hvernig hægt er að takast á við vandann og nýta hann til að hjálpa öðrum . “ Úr rökstuðningi dómnefndar Fjöruverðlaunanna ( um Hugrekki – saga af kvíða )